
Nr. 2940 din 19.01.2026
REFERAT DE APROBARE

a proiectului de hotărâre privind alegerea președintelui de ședință al Consiliului Local 
al comunei Cornetu, judetul Ilfov
În conformitate cu prevederile art. 123 alin. (1) din O.U.G. nr. 57/2019 privind Codul administrativ, cu modificările și completările ulterioare, „consiliul local alege dintre membrii săi, în termenul stabilit prin regulamentul de organizare şi funcţionare a consiliului local, un preşedinte de şedinţă, pe o perioadă de cel mult 3 luni, care conduce şedinţele consiliului şi semnează hotărârile adoptate de acesta. Preşedintele de şedinţă se alege prin vot deschis cu majoritate simplă, prevăzută la art. 5, lit. ee)”.
La alin. (4) al aceluiași articol sunt prevăzute principalele atribuții ale președintelui de ședință, după cum urmează:

”(4) Preşedintele de şedinţă exercită următoarele atribuţii principale:

a) conduce şedinţele consiliului local;

b) supune votului consilierilor locali proiectele de hotărâri şi anunţă rezultatul votării, cu precizarea voturilor pentru, a voturilor împotrivă şi a abţinerilor numărate şi evidenţiate de secretarul general al unităţii/subdiviziunii administrativ-teritoriale în procesul-verbal al şedinţei;

c) semnează procesul-verbal al şedinţei;

d) asigură menţinerea ordinii, în condiţiile regulamentului de organizare şi funcţionare a consiliului local;

e) supune votului consilierilor locali orice problemă care intră în competenţa de soluţionare a consiliului local;

f) aplică, dacă este cazul, sancţiunile prevăzute la art. 233 alin. (1) sau propune consiliului aplicarea unor asemenea sancţiuni, după caz;

g) îndeplineşte alte atribuţii prevăzute de lege, de regulamentul de organizare şi funcţionare a consiliului local sau alte însărcinări date de către consiliul local.”

Având în vedere faptul că perioada pentru care a fost ales președinte de ședință domnul consilier Daniel-Ionuț Cristea se încheie la sfârșitul lunii ianuarie 2026, se impune alegerea unui nou președinte de ședință pentru o perioadă de maxim 3 luni, care îsi va  desfășura activitatea conform prevederilor O.U.G. nr. 57/2019 privind Codul Administrativ, cu modificarile si completarile ulterioare, respectiv în perioada lunilor februarie – aprilie 2026. 

În consecință, propun Consiliului Local al comunei Cornetu, județul Ilfov aprobarea proiectului de hotărâre inițiat în acest sens.      

